અમદાવાદઃ શહેરના જુદા જુદા વિસ્તારમાં રહેતા ત્રણ યુવાનોએ સાબરમતી નદીમાં ઝંપલાવી અાત્મહત્યા કરી લેતાં પોલીસે અા અંગે ગુના દાખલ કર્યા છે. અા અંગેની વિગત એવી છે કે શાહપુર બહાઈ સેન્ટર પાસે અાવેલ સપના એપાર્ટમેન્ટમાં રહેતા અાકાશ શંકર જોગલે નામના ૩૧ વર્ષના યુવાને અંગત કારણસર રાતના સમયે સુભાષબ્રિજ નીચે નારણઘાટ પાસે નદીમાં ઝંપલાવી અાત્મહત્યા કરી હતી. જ્યારે સારંગપુરમાં અફઝલખાનના ટેકરા પાસે રહેતા સુરેશ બળદેવજી ઠાકોર નામના ૨૬ વર્ષના યુવાને પણ સાંજના સમયે સરદાર બ્રિજ નીચે સાબરમતી નદીમાં પડતું મૂકી અાપઘાત કર્યો હતો. અા ઉપરાંત થલતેજમાં ગુલાબ ટાવર પાસે અાવેલ વિશ્વજિત એપાર્ટમેન્ટ ખાતે રહેતા પવન અમરજિત વાસવાણી નામના ૨૪ વર્ષના યુવાને પણ અગમ્ય કારણસર સરદાર બ્રિજ નીચે જ નદીમાં પડતું મૂકી જીવન ટૂંકાવી નાખ્યું હતું. ફાયરબ્રિગેડના જવાનોએ ત્રણેય યુવાનોની લાશ બહાર કાઢી પીએમ માટે વીએસ હોસ્પિટલ ખાતે મોકલી અાપી હતી. પોલીસે અા અંગે અાગળની કાર્યવાહી હાથ ધરી છે.